Citizen Kane

***Citizen Kane*** (títol orichinal en anglés ***Ciudadán Kane***, estrenada en Aragón con o suyo títol traduciu enta lo castellano de ***Ciudadao Kane***) ye una cinta de cine estausunidense de cine de drama d'intriga estrenada l'anyo 1941, dirichida por Orson Welles seguntes un guión orichinal d'él mesmo y de Herman J. Mankiewicz, con una banda sonora orichinal de Bernard Herrmann, una dirección de fotografía de Gregg Toland y una producción cinematografica d'Orson Welles ta las productoras RKO Radio Pictures y Mercury Productions. Conta con un elenco d'actors d'o cual en fan parte Joseph Cotten, Dorothy Comingore, Agnes Moorehead, Ruth Warrick, Ray Collins, Erskine Sanford, Everett Sloane, William Alland, Paul Stewart, George Coulouris, Fortunio Bonanova, Gus Schilling, Philip Van Zandt, Georgia Backus, Harry Shannon, Sonny Bupp, Buddy Swan y Orson Welles, entre d'atros.

En a suya fastuosa mansión de Xanadu, que se troba en bel meyo d'una gran propiedat en Florida, un viello Charles Foster Kane ye en o leito bien amán de morir, con una bola de nieu en a man cuan pronuncia la suya zaguer palabra, "Rosebud". A suya muerte ye una gran noticia y un periodico ninvía a lo periodista Jerry Thompson ta que descubra lo significau d'ixe "Rosebud". Thompson prencipia a preguntar a todas as personas amanadas a lo difunto, prencipiando por a suya ex muller Susan Alexander Kane, agora alcolica, y contina con l'archivo privau d'o ya falleixiu avogau de Kane, Walter Parks Thatcher. Astí prencipia un recorriu per aspectos destacaus d'a vida de Kane, siempre en busca d'o significau de "Rosebud", prencipiando por as suyas oríchens en Colorado con una mena d'oro propiedat de su mai que sirvió como alazet d'a suya fortuna encara que obligando-lo a marchar d'un pai agresivo, continando cuan con nomás que 25 anyos adquirió lo diario *[[New York Inquirer]]*, y con a suya postulación a gubernador de Nueva York y la perdida de part d'a suya fortuna en a Gran Depresión. Atamas de tot ixo, lo periodista contina sin conoixer a qué feba referencia Kane con "Rosebud"...

A cinta s'ambienta en 1871, 1898 y en os anyos 1900, 1910, 1920, 1930 y en 1941, en Colorado y Florida y en a ciudat de Nueva York (Nueva York). As suyas escenas se filmoron en Los Angeles, Malibu, Pasadena y San Diego (California) y Nueva York (Nueva York), amás d'en os RKO Studios en Los Angeles y los Culver Studios en Culver City, tamién en California.

Se tracta d'una cinta que ha recibiu cuantos premios y nominacions, en destacando un Premio Oscar a lo Millor Guión Orichinal, amás d'atras ueito nominacions (Millor Cinta, Millor Director, Millor Actor, Millor Dirección Artistica en Blanco y Negro, Millor Fotografía en Blanco y Negro, Millor Montache, Millor Canción Orichinal y Millor Soniu) en 1942 mientres a 14<sup>ena</sup> edición d'os Premios Oscar.

## Elenco

## Se veiga tamién
* Cine en 1941.
* Cintas de 1941.

## Referencias

## Vinclos externos

*  ''Citizen Kane'' en Internet Movie Database.
*  ''Citizen Kane'' en l**[[American Film Institute Catalog]]'' de l**American Film Institute*.
*  [https://www.metacritic.com/movie/citizen-kane-1941 *Citizen Kane*] en [[Metacritic]].
*  [https://www.rottentomatoes.com/m/citizen_kane *Citizen Kane''] en Rotten Tomatoes.